Regnskaber for private byerhverv, erhvervsdemografi mv. (foreløbige tal) 2016

Efter offentliggørelsen er der konstateret fejl i indlæsningen på brancher i statistikbanken. Det har medført enkelte fejl i den sidste tabel, der omhandler den foreløbige regnskabsstatistik. Fejlen er størst på omsætning, der var undervurderet med 5 pct. Ændringen påvirker ikke hovedkonklusionerne. Ændringerne er markeret med rødt. Vis hele teksten » « Minimer teksten

Der var over 5.200 iværksætterselskaber i 2016, viser den nye fremrykkede firmastatistik for 2016, som hermed udkommer for første gang. Det er en vækst på næsten 4.100 selskaber eller 360 pct., siden den nye selskabsform rettet mod iværksætteri så dagens lys i 2014. Et iværksætterselskab kan stiftes med en startkapital på blot 1 krone. Iværksætterselskaberne er forpligtede til at spare 25 pct. af et eventuelt overskud op i selskabet, indtil selskabskapitalen udgør 25.000 kr., hvorefter selskabet kan omdannes til et anpartsselskab.

Iværksætterselskaber i bygge og anlæg har størst beskæftigelse

Der er flest aktive iværksætterselskaber i branchegruppen vidensservice, hvor der i 2016 var over 1.021 selskaber. Ser man på beskæftigede er det derimod branchegrupperne bygge og anlæg samt rejsebureauer, rengøring og anden operationel service, der beskæftiger flest årsværk, med hhv. 756 og 662 årsværk.

Flest nye virksomheder inden for erhvervsservice

Den nye fremrykkede erhvervsdemografistatistik viser, at der i 2016 i alt blev skabt 33.600 reelt nye firmaer i den private sektor. Flest nye firmaer opstod inden for erhvervsservice med 8.400 firmaer, der beskæftigede 1.900 fuldtidsansatte. Det er en fremgang fra 2015, hvor der var 7.200 nye firmaer med 1.700 fuldtidsansatte i branchen. I branchen information og kommunikation, opstod 2.900 reelt nye firmaer i 2016, som i alt beskæftigede 660 fuldtidsansatte.

Iværksætterselskaber udgør 8 pct. af nye firmaer - 13 pct. af beskæftigelsen

Blandt de nye virksomheder i 2016 udgør enkeltmandsvirksomheder og anpartsselskaber de største andele med 51 pct. og 31 pct., mens den nye selskabsform iværksætterselskab udgør 8 pct. med 2.822 nye virksomheder. De nye iværksætterselskaber etableres især inden for erhvervsservice og handel og transport. Der blev i disse brancher etableret hhv. 879 og 674 nye firmaer. Den største relative vækst i antallet af nye iværksætterselskaber er i industribranchen, der er steget med 90 pct. fra 74 til 135 nye iværksætterselskaber. De nye iværksætterselskaber beskæftiger samlet 1.079 fuldtidsansatte svarende til 13 pct. af de fuldtidsansatte i nye firmaer i alt. Det er en stigning i forhold til 2015, hvor der var 857 fuldtidsansatte i nye iværksætterselskaber svarende til 9 pct. af de fuldtidsansatte i nye firmaer i alt.

Stigning i antal nye højvækstvirksomheder

Nye højvækstvirksomheder er firmaer, der var reelt nye i 2011 og 2012, og som havde minimum fem ansatte i 2013, samt oplevede en gennemsnitlig årlig vækst i ansatte på mindst 20 pct. i vækstperioden 2013 til 2016. Den nye fremrykkede statistik over nye højvækstvirksomheder viser, at der blev skabt 202 nye højvækstvirksomheder i perioden 2013-2016, flest indenfor handel og transport og erhvervsservice med hhv. 51 og 53 nye højvækstvirksomheder.

De 202 nye højvækstvirksomheder har i perioden 2013-2016 skabt 3.200 fuldtidsansatte og en vækst i omsætning på 4,6 mia. kr. i forhold til starten af vækstperioden. Den største absolutte stigning i både antal fuldtidsansatte og omsætning var inden for erhvervsservice med 1.100 skabte fuldtidsansatte og 1,6 mia. kr. i omsætningsvækst i forhold til starten af vækstperioden.

Bedre resultat for information og kommunikationsbranchen

Branchen information og kommunikation oplevede i 2016 en stor stigning i årets resultat. Det viser den fremrykkede regnskabsstatistik. Således blev det samlede årsresultat for firmaerne i branchen mere end fordoblet med en stigning fra 8,1 mia. kr. i 2015 til 16,9 mia. kr. i 2016. Der er i 2016 kommet 3.000 flere firmaer i branchen, mens beskæftigelsen er steget med 2.800 fuldtidsansatte til i alt 87.500. Den største absolutte vækst i beskæftigelsen er inden for vidensservice, hvor beskæftigelsen er steget med 5.900 fuldtidsansatte til i alt 121.200.

Nyt ved denne offentliggørelse

Denne offentliggørelse er den første, hvor der offentliggøres foreløbige strukturelle erhvervsstatistiske nøgletal for en række kernestatistikker ti måneder efter referenceårets udløb, hvor der er foretaget en begrænset fejlsøgning i forhold til de endelige statistikker. Offentliggørelsen indeholder foreløbige tal for statistikkerne; Regnskabsstatistik for private byerhverv, Firmastatistik, Erhvervsdemografi og Nye højvækstvirksomheder.

Hovedresultater fra regnskabsstatistikken fordelt på brancher Firmaer

Fuldtids-

ansatte Omsætning

Årets

resultat 2015 2016* 2015 2016* 2015 2016* 2015 2016* antal mio. kr. I alt 210050 217782 1184212 1208838 3524763 3554029 272824 325933 Råstofindvinding 213 215 2898 2779 37173 28991 -18551 -5764 Industri 14832 15273 260832 266169 798372 820813 110967 94819 Energiforsyning 1745 1601 9290 9283 160984 159090 -1908 8671 Vandforsyning og renovation 2550 2551 9229 8212 32901 32489 -323 3677 Bygge og anlæg 31197 32016 126005 130722 230581 243597 12774 20732 Handel med biler 7553 7761 37885 38452 158505 151705 4749 5170 Engroshandel 15071 15270 136007 136379 811496 793933 34689 42100 Detailhandel 18471 18830 127553 126709 313954 324644 8098 9215 Transport 10809 10947 114938 114144 378217 369628 20421 3579 Hotel og restauranter 13715 14098 55260 57674 54775 57789 3528 3819 Information og kommunikation 16105 17137 84512 87473 171284 170229 8126 16917 Ejendomshandel 26256 27436 18542 18839 69855 68556 36995 57346 Videnservice 33048 35141 115288 121218 191932 216574 41852 49817 Rejsebureauer mv. 16964 17944 83279 88104 110733 111736 11068 15361 Reparation af husholdningsartikler 1521 1562 2692 2682 4001 4256 339 476